**Kære forældre og børn**

Først rigtig godt nytår, håber alle er kommet godt ind i 2024, uden al for meget sygdom. Vi glæder os til at byde jer alle velkommen tilbage til et nyt og spændende år.

Her i januar starter vi stille og roligt vores aktiviteter op igen. Den første uge har vi dog ingen planlagte aktiviteter på programmet. Vi skal bare tilbage i børnehaven igen, hygge og lande i hverdagen igen.

D. 8. januar og hele ugen, har vi legetøjsuge. Børnene må derfor medbringe 1 stk. legetøj uden lyde om dagen. (HUSK navn på) De kan vise det frem og de kan lege med det. Det vigtigste er dog, at legetøjet kan bruges med et socialt sigte. Børnene kan lege samme, de kan låne legetøjet af hinanden og passe på hinandens legetøj. Hvis der er noget, af det nye legetøj børnene er meget følsomme overfor, er vores erfaring, at det skal blive hjemme.

D. 16. januar genoptager vi vores smør-selv-dag. Vanen tro sætter vi et opslag op i vindfanget ugen før. Så I kan skrive på hvad jeres barn medbringer til dagen. Det er vigtigt at alle børn har noget med, da det betyder meget for børnene også at de ved hvad de har med.

D. 18. januar har vi årets første forældrekaffearrangement. Som altid fra kl. 15.00 til kl.16.30. I kan som sædvanlig se hvis tur det er til at medbringe noget spiseligt til vores fælles kaffebord.

D.19 januar skal I huske børnehaven holder lukket. Det er vores eneste lukkedag i 2024. Det er her vi holder pædagogiskweekend. Vi skal planlægge året, evaluere 2023 og samtidig arbejde videre med vores evaluerings og dokumentationskultur.

D. 22. januar og hele ugen, er afsat til massage uge. Børnene har brug for et håndklæde/tæppe med navn til at ligge på. Mødetid hele den uge senest kl. 9.15. Lad endelig håndklædet ligge i børnehaven hele ugen. Vi holder massageugen som de fleste ved, ud fra devisen om at ”den man rører, driller man ikke”. Samtidig er det en god øvelse i at slappe af, lytte til musikken og ikke mindst at mærke sig selv.

D. 25. januar har forældrebestyrelsen planlagt at holde årets først møde, Dette møde vil være det første rigtige forældrebestyrelses møde siden valget i oktober. Glæder os til at byde den nye bestyrelse rigtig velkommen.

Vi er i øjeblikket ved at indrette en ny dukkekrog under hemsen. Vi mangler lidt køkkenting, som tallerkner, kopper, skåle, gryder, bestik osv. Så hvis der er nogen der ligger inde med noget I ikke bruger mere, tager vi meget gerne imod.

Dette var ordene for denne gang.

RIGTIG GODT NYTÅR TIL ALLE.